b'\n_START_ARTICLE_\nBahamu jenots\n_START_SECTION_\nIzskats\n_START_PARAGRAPH_\nSal\xc4\xabdzinot ar vid\xc4\x93ja auguma parasto jenotu, Bahamu jenots ir maza auguma, kas ir rakstur\xc4\xabgi salu dz\xc4\xabvniekiem, kas ilgsto\xc5\xa1i dz\xc4\xabvo izol\xc4\x81cij\xc4\x81. Tam sal\xc4\xabdzino\xc5\xa1i ir smalka kaulu uzb\xc5\xabve, un \xc4\x81r\xc4\x93ji tas ir l\xc4\xabdz\xc4\xabgs Gvadelupas jenotam un maz\xc4\x81 auguma pasug\xc4\x81m, kas dz\xc4\xabvo Floridas apkaim\xc4\x93. T\xc4\x93vi\xc5\x86i ir liel\xc4\x81ki par m\xc4\x81t\xc4\xabt\xc4\x93m. \xc4\xb6erme\xc5\x86a garums bez astes ir 41\xe2\x80\x9460 cm, astes garums 20\xe2\x80\x9440 cm._NEWLINE_Bahamu jenota ka\xc5\xbeoks ir pel\xc4\x93k\xc4\x81 kr\xc4\x81s\xc4\x81, ar nelielu br\xc5\xabnu nokr\xc4\x81su uz kakla un pleciem. Reiz\xc4\x93m m\xc4\x93dz b\xc5\xabt ar\xc4\xab melni Bahamu jenoti. Pel\xc4\x93kajiem jenotiem Acu meln\xc4\x81 "maska" nav vienlaidus, pa vidu starp ac\xc4\xabm stiepjas melna, vertik\xc4\x81la matojuma sv\xc4\xabtra, kas s\xc4\x81kas uz pieres un beidzas pie degungala. Pav\xc4\x93der\xc4\x93 pamat\xc4\x81 aug tikai pavilna, to sedz tikai da\xc5\xbeas akotspalvas. Astei ir 5\xe2\x80\x9410 melni gredzeni.\n_START_SECTION_\nUzved\xc4\xabba un bar\xc4\xabba\n_START_PARAGRAPH_\nBahamu jenots ir vientu\xc4\xbcnieks un nakts dz\xc4\xabvnieks, pa dienu tas gu\xc4\xbc mig\xc4\x81, bet bar\xc4\xabbas mekl\xc4\x93jumos dodas nakt\xc4\xab. At\xc5\xa1\xc4\xb7ir\xc4\xabb\xc4\x81 no saviem zieme\xc4\xbcu radiniekiem tas ziemas miegu negu\xc4\xbc un ir akt\xc4\xabvs visu gadu._NEWLINE_Bahamu jenots k\xc4\x81 visi jenoti ir vis\xc4\x93d\xc4\x81js, tas barojas ar v\xc4\x93\xc5\xbeveid\xc4\xabgajiem, k\xc4\x81 langustiem un krabjiem, tie med\xc4\xab ar\xc4\xab vardes un \xc4\x93d aug\xc4\xbcus, ogas, s\xc4\x93klas un riekstus.'